作者:納蘭性德
標題:高樓望月
內容:慼慼復慼慼，高樓月如雪二八正嬋娟，月明翡翠鈿由來工織錦，生小倚朱弦朱弦豈解愁，素手似雲浮一聲落天上，聞者皆淚流別郎已經年，望郎出樓前青天如海水，碧月如珠圓月圓以復缺，不見長安客古道白於霜，沙滅行人跡月出光在天，月高光在地何當同心人，兩兩不相棄